stanford-oval/wikipedia huggingface dataset:
Morris Motors
Historia > Perustaminen ja kehitys

Morris Motors syntyi vuonna 1912, kun polkupyörien valmistusta, sekä autojen myyntiä ja korjaustoimintaa harjoittanut William Morris päätti aloittaa autojen valmistuksen. Autot rakennettiin muiden valmistajien osista, näin säästettiin kehitys- ja valmistuskustannuksissa, ja tämä takasi Morrisille taloudellisen riippumattomuuden yhtiössään. Morrisin ensimmäinen autotehdas aloitti toimintansa 1913, tyhjiksi jääneissä sotilaskoulun tiloissa Cowleyssa, Oxfordissa, Yhdistyneessä kuningaskunnassa. Ensimmäinen Morrisin nimeä kantanut auto oli 2-paikkainen Morris Oxford "Bullnose". Nimi Bullnose on muototunut alkuperäisestä "Bullet nose"-nimestä ( en. luotinokka ), joka juontaa auton jäähdyttimen yläosan muodosta
Lähes kaikki autojen valmistuksessa käytetyt osat olivat ostotavaraa, Morris suoritti vain loppukokoonpanon. Vuonna 1914 esiteltiin coupé ja van -versiot, mutta käytössä ollut kori oli liian pieni ja 1018 cc moottori alitehoinen, jotta oltaisiin voitu rakentaa markkinoille kaivattu 4-paikkainen auto. Moottoreiden valmistajana toiminut White and Poppe halusi isommasta moottorista kovempaa hintaa kuin mitä Morris oli valmis maksamaan, joten Morris kääntyi amerikkalaisen moottorivalmistaja Continentalin puoleen. Isompien mallien moottoriksi valittiin Continentalin 1548 cc moottori, myös vaihdelaatikot ja akselit tulivat USA:sta. Huolimatta I maailmansodan syttymisestä tavaratoimitukset Atlantin yli kulkivat niin luotettavasti, että vuoden 1915 puolivälissä pystyttiin esittelemään uusi, isompi malli Morris Cowley, joka oli saatavissa 2- tai 4-paikkaisena versiona.
Historia > Toinen maailmansota

Kesällä 1938 Morris sitoutui koneistamaan ja johtamaan uutta valtavaa teollisuuslaitosta Castle Bromwich:ssa, joka oli tarkoitettu erityisesti Supermarine Spitfire-lentokoneiden valmistukseen. Rajut ilmapommitukset vaurioittivat Morris Bodies autokoritehdasta niin pahoin, että tuotantotilat muutettiin valmistamaan jerrykannuja. Näitä nesteiden kuljetukseen ja varastointiin tarkoitettuja astioita tuotettiin tehtaalla sodan aikana ja vihollisuuksien päätyttyä miljoonia kappaleita. Cowleyn tehdas toimi lentokoneiden korjauskeskuksena ja lisäksi siellä valmistettiin de Havilland D.H.82A Tiger Moth alkeiskoulukonetta sekä merimiinojen ankkureita, jollaisia oli tuotettu jo I maailmansodan aikana.
Historia > Sodan jälkeinen tuotanto

Sodan jälkeen autojen tuotanto käynnistyi ennen sotaa valmistetuilla malleilla Eight ja Ten. Vuonna 1948 Eight korvattiin, luultavimmin kuuluisimmalla Morriksen mallilla, Alec Issigonisin suunnittelemalla Morris Minorilla. Mallin nimi otettiin uusiokäyttöön vuoden 1928 pikkumallista. Ten-mallin korvasi samana vuonna uusi Morris Oxford, suunnittelultaan isompi versio Minorista. Vuonna 1956 esiteltyyn Morris Oxford III:n pohjautuu Intian kuuluisin automalli Hindustan Ambassador. Sir Alec Issigonis tunnetaan myös toisen menestyksekkään mallin, Minin suunnittelijana.
Historia > BMC

Vuonna 1952  Morrisin kaikkien toimintojen katto-organisaatio, Nuffield Organisation, fuusioitui vanhan kilpailijansa Austin Motor Company:n kanssa, näin muodostui yhtiö British Motor Corporation (BMC). Nuffieldin kautta uuteen yhtiöön tulivat Morris, MG, Riley ja Wolseley automerkit sekä Nuffield traktorit. Yhtiön ensimmäisenä hallituksen puheenjohtajana toimi Sir Morris, mutta hän jäi toimesta pian syrjään ja hänen tilalleen nimettiin Leonard Lord. Tämä johti uudessa yhtiössä selvään Austinin dominanssiin. BMC harjoitti autojen valmistuksessa nk. badge-engineering politiikkaa, jossa samalla korilla olevalle autolle annetaan eri nimi ja varustus, ajatellun kohderyhmän tarpeiden ja mieltymysten mukaan. Nimitys oli aikanaan hivenen halventava, nykyään se on autoteollisuuden arkipäivää.
Historia > British Leyland

Vuonna 1968 Britannian autoteollisuus koki lisää muutoksia, kun BMC liitettiin osaksi vasta muodostettua British Leyland Motor Corporationia (BLMC), sen Austin - Morris divisioonana. Muutosten vyöry jatkui, kun  BLMC vuonna 1975 kansallistettiin, tuolloin sen nimi typistettiin muotoon British Leyland Ltd (BL).
Merkkinä Morris eli 1980-luvun alkupuoliskolle Morris Marina-mallin myötä. Viimeinen Morris-nimellä valmistettu henkilöauto oli Morris Ital, joka mainitaan kasvojenkohotuksen saaneena Marinana, eikä itsenäisenä mallina. Sen valmistus lopetettiin kesällä 1984. Viimeinen Morris oli Austin Metron van -versio.
1980-luvun alkuvuosina aiempi Morriksen Cowleyn tehdas, sekä aiempi Pressed Steel Companyn tehdas, muutettiin tuottamaan autoja Austin ja Rover -tunnusten alla. Näilä merkeillä henkilöautoja valmisti BL:n Austin Rover Group, sekä sen seuraaja Rover Group, jonka aikanaan osti BMW. Edelleen yhtiön omistus siirtyi liikemieskonsortiolle, joka osti Rover Groupin nimi- ja valmistusoikeudet ja perusti yhtiön MG Rover.
Yhtään varsinaista Morriksen rakennusta ei enää ole jäljellä, British Aerospacen myytyä laitokset vuonna 1992, ne purettiin ja tilalle rakennettiin Oxford Business Park. Läheinen entinen Pressed Steel -tehdas on nyt nimeltään Plant Oxford ( Oxfordin tehdas ), sen omistaa BMW, ja siellä valmistetaan uutta MINIä.
Oikeudet Morris-merkkiin siirtyivät MG Roverin kaatumisen myötä Nanjing Automobile (Group) Corporation:lle (NAC), ja edelleen yritysfuusion kautta Shanghai Automotive Industry Corporation:lle (SAIC)
William Morrisin elämäntyön muistot on tallennettu Morris Motors Museum-osastolle Oxford Bus Museumiin.
Viimeiset mallit, jotka valmistuivat Cowleyn tehtaalta olivat Austin / MG Maestro, Austin / MG Montego, Rover 600, Rover 800 ja lyhyen aikaa Rover 75.
Historia > Merkki

Morriksen merkissä on härkä ( ox ) kahlaamassa ( fording ) Isis-joen yli, William Morrisin kotikaupungin Oxfordin perinteinen tunnus.
Tuotannossa olleet henkilömallit

1913–1926 – Morris Oxford (Bullnose)
1915–1935 – Morris Cowley
1920–1929 – Morris Six
1926–1935 – Morris Oxford
1928–1932 – Morris Minor
1931–1933 – Morris Major
1929–1935 – Morris Isis
1933–1939 – Morris Twenty-One/Twenty-Five
1935–1939 – Morris Twelve
1935–1939 – Morris Fourteen
1935–1948 – Morris Eight
1933–1948 – Morris Ten
1948–1952 – Morris Minor MM
1952–1956 – Morris Minor
1955–1971 – Morris Minor 1000
1948–1954 – Morris Oxford MO
1948–1953 – Morris Six MS
1954–1971 – Morris Oxford II / III / IV / V / VI
1954–1959 – Morris Cowley
1955–1958 – Morris Isis
1957–1960 – Morris Marshal (BMC Australia)
1958–1964 – Morris Major (BMC Australia)
1959–1969 – Morris Mini Minor
1964–1968 – Morris Mini Moke (United Kingdom)
1966–1973 – Morris Mini Moke (Australia)
1962–1971 – Morris 1100
1967–1971 – Morris 1300
1969–1972 – Morris 1500 (Australia)
1966–1975 – Morris 1800
1972–1975 – Morris 2200
1969–1972 – Morris Nomad (Australia)
1971–1980 – Morris Marina
1980–1984 – Morris Ital
Morris-merkkiset traktorit

Morris-Leyland 154
Morris-Leyland 184
Nuffield Morris 10/60
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Morris-autoja J. Kellyn myymälän edustalla, Catherine Street, Waterford, Irlanti, 1928
Morris Minor
Morris Estate 1969
Morris
Käännös suomeksi
Sothis-jakso

Sothis-jakso tarkoittaa 1 460 tähtitieteellistä vuotta kestävää aikaa. Käsite on muinaisten egyptiläisten keksimä ja liittyy muinaisen Egyptin kalenteriin, jossa jokainen vuosi oli 365-päiväinen eikä karkausvuosia ollut. Siksi samassa ajassa, jossa egyptiläisessä kalenterissa kului 1 461 vuotta, tähtitieteellisiä vuosia kului vain 1 460. Niin ollen kalenteri kääntyi vuodenaikoihin nähden päinvastaiseksi 730 tähtitieteellisessä vuodessa, ja vasta seuraavan Sothis-jakson ensimmäisenä vuotena kalenterivuoden kuukaudet sattuivat samoihin vuodenaikoihin edellisen Sothis-jakson ensimmäisenä vuotena.[lähde? ]
Nimitys johtuu Sirius-tähden egyptiläisestä nimestä Sodpet (Sothis). Siriuksen heliakkinen nousu eli ajan­kohta, jolloin se ensimmäisen kerran näkyy hetken aikaa aamu­taivaalla ennen auringon­nousua, sattuu Egyptin leveys­asteilla heinäkuuhun vähän ennen Niilin tulvien alkua, ja siksi sitä pidettiin tärkeänä vuodenajan merkkinä.
Sotholmin kihlakunta

Sotholmin kihlakunnan sijainti Tukholman läänin kartalla.
Sotholmin kihlakunta (ruots. Sotholms härad) oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 892,85 neliökilometriä ja asukasluku 15 879 henkeä. Kihlakuntaan kuuluneet kunnat olivat Sorunda, Västerhaninge, Österhaninge, Tyresö, Dalarö, Nämdö, Ornö, Utö, Muskö, Ösmo ja Torö.
Kihlakunnan sisällä sijaitsi Nynäshamnin kaupunki. Kihlakunnan tuolloista kunnista Sorunda, Torö ja Ösmo kuuluvat nykyään Nynäshamnin kuntaan, Nämdö Värmdön kuntaan ja Tyresö muodostaa Tyresön kunnan. Muut entiset kunnat kuuluvat nykyään Haningen kuntaan.
Song Hyeong-cheol

| Song Hyeong-cheol> Henkilötiedot |
| --- | --- |
Syntynyt: 28. tammikuuta 1996 (ikä 28) Soul, Etelä-Korea
Kansalaisuus:   Etelä-Korea
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  78 kg
Seura
Seura:  HL Anyang
Sarja:  Asia League Ice Hockey
Pelinumero:  3
Pelaajaura
Pääsarjaura:  2017–
Aik. seurat:  Gyeongseong High School (Etelä-Korea) Yonsei University (Etelä-Korea)
Song Hyeong-cheol (s. 28. tammikuuta 1996 Soul, Etelä-Korea) on eteläkorealainen jääkiekkopuolustaja, joka pelaa Asia Leaguen HL Anyangissa. Hän laukoo oikealta.
Ura > Seuraura

Song aloitti jääkiekon pelaamisen 7-vuotiaana isänsä perustamassa joukkueessa ja pelasi juniorina myös Suomessa. Hän pelasi kaudella 2009–2010 Kisa-Eaglesin C-nuorissa ja siirtyi kaudeksi 2010–2011 Tapparaan. Hän pelasi sekä seuran B-, B2- että C-nuorissa yhdessä Lee Chong-hyunin kanssa. Song voitti kauden 2011–2012 päätteeksi C-nuorten SM-hopeaa. Kaudeksi 2012–2013 hän palasi kotimaahansa ja siirtyi Gyeongseong High Schoolin lukiojoukkueeseen. Tämän jälkeen Song pelasi vuoteen 2017 asti Yonsei Universityn yliopistojoukkueessa.
Valmistuttuaan yliopistosta Song siirtyi kaudeksi 2017–2018 Asia Leaguen ammattilaisjoukkue Anyang Hallaan. Hän teki ensimmäisen ammattilaiskautensa aikana viidessä runkosarja- ja kolmessa playoff-ottelussa yhden maalin. Song voitti kauden päätteeksi Asia Leaguen mestaruuden. Toisen mestaruutensa hän voitti vuonna 2023 joukkueen varakapteenina.
Ura > Maajoukkueura

Song edusti Etelä-Koreaa MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi kuitenkin putoamiseen IA-divisioonaan.
Song pelasi myös alle 20-vuotiaiden IIA-divisioonan MM-kilpailuissa vuosina 2015 ja 2016, joista ensimmäinen turnaus päättyi pronssiin. Hän pelasi myös alle 18-vuotiaiden IB-divisioonan MM-kilpailuissa vuonna 2013 sekä IIA-divisioonan MM-kilpailuissa vuonna 2014, jolloin Song toimi Etelä-Korean kapteenina ja johdatti joukkueen hopeaan. Hän jakoi neljällä osumallaan joukkueen sisäisen maalipörssin voiton Lee Chong-hyunin ja Cho Seong-sikin kanssa. Song valittiin Etelä-Korean turnauksen parhaaksi pelaajaksi.
Song pelasi myös talviuniversiadeissa vuonna 2017.
Slovakian moottoritieverkko

Slovakian moottoritieverkko:
   käytössä
   rakenteilla
   suunnitteilla
Moottoritien liikennemerkki voimassa vuodesta 2020
Slovakian moottoritieverkko on noin 780 kilometrin pituinen maantieverkko Slovakiassa. Maan moottoritiet on määritelty moottoriteihin (slovakiksi Diaľnica, lyh. D) ja moottoriliikenneteihin (slo. Rýchlostné cesty, lyh. R), joiden ero on se että moottoritiet ovat kaksikaistaisia ja lähinnä keskikaiteisia. Yleinen moottoritienopeus Slovakiassa on 130 km/h.
Suunniteltu moottoritieverkko

Moottoritiet (Diaľnica)
| Tienumero | Tienumero | Alkupiste | Loppupiste | Suunniteltu pituus  (km) | Avattu  (km) | Rakenteilla  (km) | Kartta |
| --- | --- | --- | --- | --- | --- | --- | --- |
|  |    | Bratislava    | Záhor     | 510,49 | 378,69 | 47,58 |  |
|  |  | Brodské     | Čunovo     | 80,50 | 80,50 | - |  |
|  |    | Hričovské Podhradie    | Skalité     | 65,58 | 33,91 | 5,67 |  |
|  |  | Jarovce     | Devínska Nová Ves     | 48,78 | 5,80 | 26,99 |  |
|  |  |  |  | 705,35 | 498,90 | 80,24 |  |
Moottoriliikennetiet (Rýchlostná cesta)
| Tienumero | Tienumero | Alkupiste | Loppupiste | Suunniteltu pituus  (km) | Avattu  (km) | Rakenteilla  (km) | Kartta |
| --- | --- | --- | --- | --- | --- | --- | --- |
|  |    | Trnava    | Ružomberok    | 270,94 | 178,71 | 0 |  |
|  |    | Trenčín    | Košice    | 337,28 | 59,61 | 13,50 |  |
|  |  | Trstená     | Šahy     | 184,67 | 16,82 | 0 |  |
|  |    | Vyšný Komárnik     | Milhosť     | 99,40 | 18,75 | 4,30 |  |
|  |  | Svrčinovec    | Svrčinovec     | 1,71 | 0 | 0 |  |
|  |  | Lysá pod Makytou     | Beluša    | 30,55 | 7,55 | 0 |  |
|  |  | Bratislava    | Lučenec    | 219,81 | 0 | 32,12 |  |
|  |  | Nitra    | Hradište    | 54,89 | 0 | 0 |  |
|  |  |  |  | 1199,25 | 281,44 | 49,92 |  |
Stade de l’Abbé-Deschamps

| Stade de l’Abbé-Deschamps |
| --- | --- |

Rakennuksen tiedot
Sijainti:  Auxerre, Ranska
Koordinaatit:  47°47′12″N, 3°35′19″E
Avattu:  1905
Remontoitu:  1994
Omistaja:  AJ Auxerre
Kenttä:  Nurmi
Käyttäjät
 AJ Auxerre 
Katsojakapasiteetti
 24 493 
Kentän mitat
 110 × 60 m 
Lisää rakennusartikkeleitaArkkitehtuurin teemasivulla
Stade de l’Abbé-Deschamps on jalkapallostadion Auxerressa Ranskassa. Nykyään sitä käytetään Ligue 1:ssä pelaavan AJ Auxerren kotikenttänä. Stadionille mahtuu 24 493 ihmistä.
Stade de l’Abbe-Deschamps on Ligue 1:n ainoa stadion, joka on sen kotiseuran omistuksessa. Sen yleisöennätys on 22 500 toukokuusta 1996 ottelusta Auxerre–Nantes.
Aiheesta muualla

Kuvia tai muita tiedostoja aiheesta Stade de l’Abbé-Deschamps Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Stade de l'Abbé-Deschamps
Käännös suomeksi
Sulkava (täsmennyssivu)

Sulkava voi tarkoittaa seuraavia:
sulkava (Abramis ballerus), kalalaji
Sulkava, kunta Etelä-Savossa
Sulkava, kylä Mäntsälässä.
Sulkava, järvi Hartolassa
Pieni-Sulkava, järvi Siilinjärvellä
Pieni-Sulkava, lampi Viitasaarella
Sulkava-lehti, Sulkavalla ilmestyvä paikallislehti
Sulkava, sukunimenä
Esa Sulkava (s. 1937), suomalainen urheilutoimittaja
Risto Sulkava (s. 1966), suomalainen biologi, Suomen luonnonsuojeluliiton puheenjohtaja 2012–2019
Seppo Sulkava (1931–2019), suomalainen eläintieteilijä, Oulun yliopiston eläintieteen professori
Voipa Sulkava (1884–1970), suomalainen opettaja ja kuvanveistäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sulkava”, voi hakea sivunnimihaulla, laajalla sivunnimihaulla tai tekstihaulla.
Sondrion maakunta

Sondrion maakunta (ital. Provincia di Sondrio) on maakunta Lombardian alueella Pohjois-Italiassa.
Sondrion maakunnan pinta-ala on 3 196 km2 ja väkiluku 181 712 (31.12.2015). Maakunta jakautuu 77 kuntaan ja sen pääkaupunki on Sondrio.
Sondrion maakunta rajoittuu pohjoisessa Sveitsin Graubündenin kantoniin ja Italiassa Trentino-Etelä-Tirolin alueeseen sekä Lombardian alueen Brescian, Bergamon, Leccon sekä Comon maakuntiin.
Aiheesta muualla

Kuvia tai muita tiedostoja aiheesta Sondrion maakunta Wikimedia Commonsissa
Viralliset sivut (Arkistoitu – Internet Archive) (italiaksi)
Sondrion maakunta
Albaredo per San Marco | Albosaggia | Andalo Valtellino | Aprica | Ardenno | Bema | Berbenno di Valtellina | Bianzone | Bormio | Buglio in Monte | Caiolo | Campodolcino | Caspoggio | Castello dell’Acqua | Castione Andevenno | Cedrasco | Cercino | Chiavenna | Chiesa in Valmalenco | Chiuro | Cino | Civo | Colorina | Cosio Valtellino | Dazio | Delebio | Dubino | Faedo Valtellino | Forcola | Fusine | Gerola Alta | Gordona | Grosio | Grosotto | Lanzada | Livigno | Lovero | Madesimo | Mantello | Mazzo di Valtellina | Mello | Mese | Montagna in Valtellina | Morbegno | Novate Mezzola | Pedesina | Piantedo | Piateda | Piuro | Poggiridenti | Ponte in Valtellina | Postalesio | Prata Camportaccio | Rasura | Rogolo | Samolaco | San Giacomo Filippo | Sernio | Sondalo | Sondrio | Spriana | Talamona | Tartano | Teglio | Tirano | Torre di Santa Maria | Tovo di Sant’Agata | Traona | Tresivio | Val Masino | Valdidentro | Valdisotto | Valfurva | Verceia | Vervio | Villa di Chiavenna | Villa di Tirano
Slovenian ympäriajo

| Slovenian ympäriajo |
| --- | --- |

Tiedot
Ajankohta:  kesäkuu
Alue:   Slovenia
Paikalliset nimet:  Dirka po Sloveniji
Laji:  maantie
Kilpailu:  UCI ProSeries (luokitus 2.Pro)
Tyyppi:  etappikilpailu
Historia
Ensimmäinen:  1993
Kilpailuja yht.:  29 (vuoden 2023jälkeen)
Ensimmäinen voittaja:   Boris Premuzic
Eniten voittoja:   Mitja Mahorič (2)  Jure Golčer (2)  Vincenzo Nibali {2)  Primož Roglič (2)  Tadej Pogačar
Viimeisin voittaja:   Giovanni Aleotti
Slovenian ympäriajo (sloveeniksi Dirka po Sloveniji) on maantiepyöräilyn etappikilpailu, joka järjestetään Sloveniassa kesäkuun puolivälissä. Kilpailu kuuluu UCI ProSeries -sarjaan ja on kategorialuokitukseltaan 2.Pro. Aiemmin se kuului UCI Europe Touriin ja sen kategorialuokitus oli 2.1.
Slovenian ympäriajo järjestettiin ensimmäisen kerran vuonna 1993. Kilpailun ovat voittaneet useimmin Mitja Mahorič, Jure Golčer, Vincenzo Nibali, Primož Roglič ja Tadej Pogačar, kaksi kertaa. Tomaž Nose menetti vuosien 2006 ja 2007 voittonsa jäätyään kiinni dopingin käytöstä.
Kokonaiskilpailun kolme parasta

Lähteet: Pro Cycling Stats, Mémoire du cyclisme, Cycling Archives
| Vuosi | Voittaja | Toinen | Kolmas |
| --- | --- | --- | --- |
| 1993 |  Boris Premuzic |  Srecko Glivar |  Gorazd Štangelj |
| 1994 |  Tobias Steinhauser |  Boris Premuzic |  Sandi Papez |
| 1995 |  Valter Bonča |  Boris Premuzic |  Marco Di Renzo |
| 1996 |  Lorenzo Di Silvestro |  Stefano Giraldi |  Marco Di Renzo |
1997: ei järjestetty
| 1998 |  Branko Filip |  Gorazd Štangelj |  Pavel Šumanov |
| 1999 |  Timothy David Jones |  Tadej Valjavec |  Stefano Panetta |
| 2000 |  Martin Derganc |  Vladimir Miholjević |  Boris Premuzic |
| 2001 |  Faat Zakirov |  Martin Derganc |  Vladimir Miholjević |
| 2002 |  Jevgeni Petrov |  Dean Podgornik |  Hannes Hempel |
| 2003 |  Mitja Mahorič |  Jure Golčer |  Andreas Matzbacher |
| 2004 |  Mitja Mahorič |  Aljaksandr Kutšynski |  Matic Strgar |
| 2005 |  Przemysław Niemiec |  Fortunato Baliani |  Radoslav Rogina |
| 2006 |  Jure Golčer |  Przemysław Niemiec |  Robert Kiserlovski |
| 2007 |  Tomaž Nose |  Vincenzo Nibali |  Andrea Noè |
| 2008 |  Jure Golčer |  Franco Pellizotti |  Robert Kiserlovski |
| 2009 |  Jakob Fuglsang |  Tomaž Nose |  Domenico Pozzovivo |
| 2010 |  Vincenzo Nibali |  Giovanni Visconti |  Chris Anker Sørensen |
| 2011 |  Diego Ulissi |  Radoslav Rogina |  Robert Vrečer |
| 2012 |  Janez Brajkovič |  Domenico Pozzovivo |  Kristijan Koren |
| 2013 |  Radoslav Rogina |  Jan Polanc |  Patrik Sinkewitz |
| 2014 |  Tiago Machado |  Ilnur Zakarin |  Matteo Rabottini |
| 2015 |  Primož Roglič |  Mikel Nieve |  Jure Golčer |
| 2016 |  Rein Taaramäe |  Jack Haig |  Jan Bárta |
| 2017 |  Rafał Majka |  Giovanni Visconti |  Jack Haig |
| 2018 |  Primož Roglič |  Rigoberto Uran |  Matej Mohorič |
| 2019 |  Diego Ulissi |  Giovanni Visconti |  Aleksandr Vlasov |
2020: peruttiin
| 2021 |  Tadej Pogačar |  Diego Ulissi |  Matteo Sobrero |
| 2022 |  Tadej Pogačar |  Rafał Majka |  Domen Novak |
| 2023 |  Filippo Zana |  Matej Mohorič |  Diego Ulissi |
| 2024 |  Giovanni Aleotti |  Pello Bilbao |  Giulio Pellizzari |
Aiheesta muualla

Virallinen sivusto (Arkistoitu – Internet Archive) (sloveeniksi)
Nebulasuodin

Nebulasuodin eli sumusuodin on okulaariin kiinnitettävä suodin, jota käytetään syvän taivaan (deep sky) kohteiden tarkkailuun. Se päästää lävitseen vain niitä aallonpituuksia, joilla sumumaiset syvän taivaan kohteet säteilevät voimakkaimmin (O III, Oxygen III).
Tällaisia kohteita ovat:
planetaariset sumut
supernovajäänteet
useat emissiosumut
Suodatin ei sovellu jatkuvaspekristen kohteiden, kuten tähtien tai galaksien, havainnointiin.
Niwa Kawamoto

Niwa Kawamoto (5. elokuuta 1863 – 16. marraskuuta 1976) oli maailman vanhin elossa oleva ihminen lähes puolentoista vuoden ajan toukokuusta 1975 kuolemaansa 113-vuotiaana.
Kawamoto oli japanilainen. Hän täytti 110 vuotta elokuussa 1973, ja hänestä tuli maailman vanhin Mito Umedan kuoltua 31. toukokuuta 1975. Kawamoto itse kuoli 16. marraskuuta 1976.
Kawamotoa seurasi maailman vanhimpana Shigechiyo Izumi, jonka Guinnessin ennätysten kirja tunnustaa kaikkien aikojen vanhimmaksi mieheksi: hän eli 120-vuotiaaksi. Izumin ikä kuollessa on kuitenkin myöhemmin kyseenalaistettu.
Stereo Junks!

| Stereo Junks!> Tiedot |
| --- | --- |
Toiminnassa:  2003–2010
Tyylilaji:  hard rock glam rock industrial rock alternative rock garage rock
Kotipaikka:   Suomi
Laulukieli:  englanti
Jäsenet:  Anzi Destruction, laulu   Sohei Murakami, basso   Deville, kitara   Charly Bastard, kitara   Mr. Kunt, rummut  
Levy-yhtiö:  Star Trash  
Aiheesta muualla
Yhtyeen Myspace sivut
Infobox OKNimi-testi OK: 
Stereo Junks! on Helsingissä perustettu rock-yhtye, joka toimi vuosina 2003–2010. Yhtyeen kokoonpanon muodostivat laulaja Anzi Destruction, kitaristi Deville, rumpali Mr. Kunt sekä espanjalainen kitaristi Charly ja japanilainen basisti Sohei Murakami. Yhtyeen musiikissa yhdisteltiin hard rockia ja glam rockia sekä industrial musiikin konemaailmaa. Alkuaikojen soundi oli enemmän garage rock -painotteista. Stereo Junks! keikkaili Suomessa, Englannissa, Saksassa, Ranskassa, Espanjassa ja jopa Intiassa.
Julkaisut

Shut Up 'N' Sit Down (EP, 2003)
Living Bomb (CD, 2003)
"China White" (single, 2004)
Suicide Angels (EP, 2006)
Chemistry (EP, 2009)
Aiheesta muualla

Stereo Junks! Myspace-sivut
Nixon Kiinassa

Kansallisoopperan juliste, Pekka Loiri 1990.
Nixon Kiinassa (engl. Nixon in China) on John Adamsin kolminäytöksinen ooppera. Nimensä mukaisesti ooppera käsittelee Yhdysvaltain presidentin Richard Nixonin valtiovierailua Kiinaan, missä hän tapasi puhemies Mao Zedongin, pääministeri Zhou Enlain ja muita maan johtajia. Se kantaesitettiin Houstonin oopperassa vuonna 1987 ja voitti vuonna 1989 Grammy-palkinnon parhaasta uudenmusiikin sävellyksestä. Oopperan Suomen kantaesityksen teki Kansallisooppera vuonna 1990. Teos on poikkeuksellinen tiukasti nykyaikaan ja maailmanpolitiikkaan liittyvän aiheensa vuoksi, jota se käsittelee barokkioopperan kaltaisella muodollisuudella. Teoksen libreton on kirjoittanut Alice Goodman ja sen ensiesityksen ohjasi Peter Sellars. Teoksen Suomen ensi-esitys oli Suomen Kansallisoopperassa 29. marraskuuta 1990.
Oopperan musiikki on Adamille tyypillisen minimalistista ja sisältää vaikutteita 1940-luvun big band-musiikista.
Stora Blindsund

Stora Blindsund
| --- | --- |
Sijainti:  60°08′34.00″N, 24°44′38.00″E, Espoo Uusimaa Suomi
Merialue:  Suomenlahti, Itämeri
muokkaa - muokkaa wikitekstiä - muokkaa Wikidataa
Stora Blindsund on saari Espoon Matinkylässä Nuottaniemen venesataman itäpuolella. Etäisyys Stora Blindsundista Matinkylän manneralueeseen on noin sata metriä. Noin sata metriä Stora Blindsundista itään sijaitsee Lilla Blindsund. Iso Vasikkasaari sijaitsee Stora Blindsundin kaakkoispuolella. Stora Blindsundin omistaa Espoon kaupunki. Kansalaisen karttapaikan mukaan saaren pinta-ala on noin 0,8 hehtaaria.
Aiheesta muualla

Tiedostopalvelu.maanmittauslaitos.fi
Stora Blindsund, Uusimaa, Suomi — Sunrise, Sunset, and Daylength
Neurath

Neurath on muun muassa seuraavien henkilöiden sukunimi:
Konstantin von Neurath (1873–1956), saksalainen poliitikko ja diplomaatti
Otto Neurath (1882–1945), itävaltalainen tieteenfilosofi, sosiologi ja kansantaloustieteilijä.
Marie Neurath (1898–1986), saksalainen graafikko, yhteiskuntatieteilijä ja kirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Neurath”, voi hakea sivunnimihaulla, laajalla sivunnimihaulla tai tekstihaulla.